
51. sjednice Vijeća Gradske četvrti Trešnjevka - jug održane 15. ožujka 2021. (ponedjeljak) u objektu Mjesnog odbora Prečko, Prečko 2a, velika dvorana, s početkom u 17:00 sati

NAZOČNI IZABRANI ČLANOVI VIJEĆA:
Tomislav Branđolica, Marija Brkljačić, dr. sc. Denis Hrestak dipl. ing. el., Marin Galić, Goran Katavić, Nenad Klapčić, mr. sc. Ankica Kosovec – Krželj dipl. ing. el., Draženko Kožul, Mario Lukša, Nenad Ljubić, mr.sc. Tomislav Madžar, Ivan Magić, Darko Mrzlečki, Mirna Obradović, mr. sc. Alexei Puninski dipl. oec., Danijel Samaržija, Saša Stipić dipl. iur., Tonkica Špančić i Mato Vranješević.

ODSUTNI ČLANOVI VIJEĆA: Nema odsutnih.

OSTALI NAZOČNI: 
Tomislav Dumančić – Gradski ured za strategijsko planiranje i razvoj Grada
Marijana Hrestak – voditeljica Područnog odsjeka Trešnjevka-jug

Predsjednik pozdravlja prisutne članove Vijeća te konstatira da sjednici prisustvuje 17 od 19 članova Vijeća Gradske četvrti Trešnjevka – jug te otvara 51. sjednicu Vijeća.

Predsjednik predlaže prihvaćanje zapisnika 50. sjednice Vijeća Gradske četvrti Trešnjevka – jug.
Vijeće jednoglasno prihvaća tekst zapisnika 50. sjednice Vijeća održane 4. veljače 2021..
Predsjednik predlaže da se članovi Vijeća izjasne o svim predloženim točkama dnevnog reda, ukoliko ima prijedloga o izostavljanju pojedine točke dnevnog reda ili da se izmjeni njihov redoslijed.
Nema prijedloga za izostavljanje točaka dnevnog reda kao niti za izmjenu njihovog redoslijeda.
Vijeće jednoglasno prihvaća dnevni red koji glasi:

DNEVNI RED
1. Prijedlog asfalterskog programa za nerazvrstane ceste I. reda u 2021.
2. Molba za donaciju rasvjete u crkvi Sveta Mati Slobode
3. Postava zaštitnih stupića na nogostupu:
a) u Našičkoj ulici 22 po zahtjevu DVD-a Jarun
b) u Ulici don Petra Šimića 1 po zahtjevu Župe Duha Svetoga
4. Uređenje dijela jugozapadnog nogostupa Selske ceste od Horvaćanskog zavoja do Jarunske ulice
5. Postava uzdignute plohe pješačkog prijelaza u Ulici majstora Radonje kod k.br. 10
6. Postavljanje svjetlosne signalizacije na pješačkom prijelazu u ulici Srednjaci kod Osnovne škole Josipa Račića
7. Povezivanje Ulice Ferdinanda Budickog i Trpanjske ulice
8. Izgradnja podzemnih spremnika za otpad u ulici Županići i ulici Petrine
9. Izgradnja dodatnog parkirališta u Ulici Hrvatskog sokola na k.č.br. 6266/37 k.o. Rudeš
10. Postavljanje lunaparka „Berto“ na lokaciji Ulica Marice Barić k.č.br. 3033/1 k.o. Rudeš
11. Uklanjanje parkovne opreme u Dobranićevoj 2-10
12. Uređenje k.č.br. 5990 k.o. Vrapče po zahtjevu udruge Zeleni Vrbani
13. Uvrštavanje svakodnevnog čišćenje naselja Vrbani III u redoviti program čišćenja po zahtjevu potpredsjednice Vijeća Darije Hrgović 
14. Zakup zemljišta:
a) dio k.č.br. 5517/1 k.o. Rudeš
b) dio k.č.br. 2693/1 k.o. Rudeš
c) dio k.č.br. 5505 k.o. Trešnjevka
d) dio k.č.br. 5476/1 k.o. Trešnjevka
15. Ostali nespomenuti rashodi poslovanja za 2021.:
a) Kocka - Dan športa i rekreacije u Prečkom - Dan državnosti
b) Biram sport
16. Aktivnosti na prostoru potoka Črnomerec
17. Pitanja, prijedlozi i obavijesti
Ad. 1. Prijedlog asfalterskog programa za nerazvrstane ceste I. reda u 2021.
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog te otvara raspravu. 
Prisutno 18 od 19 članova Vijeća.
Bez rasprave Vijeće uz 16 glasova ZA i 2 SUZDRŽANA donosi

Z A K LJ U Č A K
o davanju suglasnosti na Prijedlog asfalterskog programa za nerazvrstane ceste I. reda u 2021.
1. Vijeće Gradske četvrti Trešnjevka -jug razmotrilo je Prijedlog asfalterskog programa za nerazvrstane ceste I. reda u 2021. (dalje u tekstu: Prijedlog).
2. Vijeće daje pozitivno mišljenje na Prijedlog u dijelu koji se odnosi na Gradsku četvrt Trešnjevka - jug.
3. Ovaj će se zaključak uputiti Gradskom uredu za mjesnu samoupravu na daljnje postupanje.
Ad. 2. Molba za donaciju rasvjete u crkvi Sveta Mati Slobode
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu. U raspravi sudjeluju: Goran Katavić, Nenad Ljubić, Saša Stipić i Nenad Klapčić.
Nakon rasprave Vijeće uz 10 glasova ZA, 7 PROTIV i 1 SUZDRŽANIM donosi

Z A K LJ U Č A K
o odobrenju korištenja sredstava
1. Vijeće odobrava korištenje sredstava iz Razdjela Proračuna Grada Zagreba 0502 Pozicije 3821 „Kapitalne donacije neprofitnim organizacijama“ Vijeća Gradske četvrti Trešnjevka - jug u svrhu financiranja zamjene postojeće rasvjete u Župi Duha Svetoga u Zagrebu, Ulica don Petra Šimića 1, u iznosu do 78.000,00 kuna.
2. Ovaj se zaključak dostavlja Gradskom uredu za mjesnu samoupravu na postupanje.
Ad. 3. Postava zaštitnih stupića na nogostupu:
a) u Našičkoj ulici 22 po zahtjevu DVD-a Jarun
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu. U raspravi sudjeluje Goran Katavić.
Nakon rasprave Vijeće uz 10 glasova ZA, 3 PROTIV i 5 SUZDRŽANIH donosi
ZAKLJUČAK
1. Vijeće Gradske četvrti Trešnjevka – jug je razmatralo zahtjev Dobrovoljnog vatrogasnog društva Jarun za postavu zaštitnih stupića tip „Zagreb“ u Našičkoj ulici 22..
2. Vijeće je suglasno s postavom stupića na lokaciji iz točke 1. ovog zaključka uzduž oba ulična pročelja zgrade tako da se uz fiksne stupiće postave dva vatrogasna stupića te je osiguralo sredstava za postavu istih u Planu komunalnih aktivnosti Gradske četvrti Trešnjevka – jug u 2021..
3. Vijeće traži stručno mišljenje Gradskog ureda za prostorno uređenje, izgradnju Grada, graditeljstvo, komunalne poslove i promet vezano za predmetni zahtjev.
4. Zaključak dostaviti DVD Jarun, Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet te Gradskom uredu za mjesnu samoupravu.
b) u Ulici don Petra Šimića 1 po zahtjevu Župe Duha Svetoga
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu. U raspravi sudjeluje Goran Katavić.
Nakon rasprave Vijeće uz 13 glasova ZA, 1 PROTIV i 4 SUZDRŽANIH donosi
ZAKLJUČAK
1. Vijeće Gradske četvrti Trešnjevka – jug je razmatralo zahtjev Župe Duha Svetoga vezano uz postavu zaštitnih stupića u Ulici don Petra Šimića 1, južna strana crkve.
2. Vijeće je suglasno s postavom stupića na lokaciji iz točke 1. ovog zaključka te je osiguralo sredstava za postavu istih u Planu komunalnih aktivnosti Gradske četvrti Trešnjevka – jug u 2021..
3. Zaključak dostaviti Župi Duha Svetoga, Gradskom uredu za prostorno uređenje, izgradnju Grada, graditeljstvo, komunalne poslove i promet te Gradskom uredu za mjesnu samoupravu.
Ad. 4. Uređenje dijela jugozapadnog nogostupa Selske ceste od Horvaćanskog zavoja do Jarunske ulice
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće uz 15 glasova ZA i 3 SUZDRŽANA donosi
ZAKLJUČAK
1. Gradski ured za prostorno uređenje, izgradnju Grada, graditeljstvo, komunalne poslove i promet predložilo je Vijeću Gradske četvrti Trešnjevka - jug da u ovoj godini uvrsti uređivanje dijela jugozapadnog nogostupa Selske ceste od Horvaćanskog zavoja do Jarunske ulice.
2. Vijeće je suglasno s prijedlogom te, obzirom da je Plan komunalnih aktivnosti u 2021. usvojen i sredstva raspoređena, predlaže da Vijeće Mjesnog odbora Horvati – Srednjaci predloži isto u prioritete za sljedeće plansko razdoblje.
3. Zaključak dostaviti Gradskom uredu za prostorno uređenje, izgradnju Grada, graditeljstvo, komunalne poslove i promet te Gradskom uredu za mjesnu samoupravu.
Ad. 5. Postava uzdignute plohe pješačkog prijelaza u Ulici majstora Radonje kod k.br. 10
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće uz 16 glasova ZA i 2 SUZDRŽANA donosi
ZAKLJUČAK
1. Gradski ured za prostorno uređenje, izgradnju Grada, graditeljstvo, komunalne poslove i promet je temeljem traženja Vijeća Mjesnog odbora Horvati - Srednjaci dostavio Vijeću Gradske četvrti Trešnjevka - jug prijedlog postave uzdignute plohe u Ulici majstora Radonje kod k.br. 10.
2. Vijeće je suglasno s predmetnim prijedlogom zbog povećanja sigurnosti djece prilikom prelaska kolnika do škole i vrtića.
3. Zaključak dostaviti Gradskom uredu za prostorno uređenje, izgradnju Grada, graditeljstvo, komunalne poslove i promet te Gradskom uredu za mjesnu samoupravu.
Ad. 6. Postavljanje svjetlosne signalizacije na pješačkom prijelazu u ulici Srednjaci kod Osnovne škole Josipa Račića
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće uz 17 glasova ZA i 1 SUZDRŽANIM donosi
ZAKLJUČAK
1. Vijeće Mjesnog odbora Horvati – Srednjaci je predložilo Vijeću Gradske četvrti Trešnjevka - jug postavljanje dodatne svjetlosne signalizacije na pješačkom prijelazu u ulici Srednjaci kod Osnovne škole Josipa Račića.
2. Vijeće je suglasno s prijedlogom te, obzirom da je Plan komunalnih aktivnosti u 2021. usvojen i sredstva raspoređena, predlaže da Vijeće Mjesnog odbora Horvati – Srednjaci predloži isto u prioritete za sljedeće plansko razdoblje.
3. Zaključak dostaviti Gradskom uredu za prostorno uređenje, izgradnju Grada, graditeljstvo, komunalne poslove i promet te Gradskom uredu za mjesnu samoupravu.
Prisutno 19 od 19 članova Vijeća.
Ad. 7. Povezivanje Ulice Ferdinanda Budickog i Trpanjske ulice
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće uz 17 glasova ZA i 2 SUZDRŽANA donosi
ZAKLJUČAK
1. Vijeće Gradske četvrti Trešnjevka – jug je razmatralo promemoriju i grafički prijedlog Gradskog ureda za mjesnu samoupravu vezano uz prijedlog spajanja Ulice Ferdinanda Budickog i Trpanjske ulice.
2. Vijeće daje pozitivno mišljenje na predmetni prijedlog spajanja ulica.
3. Zaključak dostaviti Gradskom uredu za mjesnu samoupravu.
Ad. 8. Izgradnja podzemnih spremnika za otpad u ulici Županići i ulici Petrine
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu. U raspravi sudjeluju: Goran Katavić i Tomislav Branđolica.
Nakon rasprave Vijeće uz 12 glasova ZA, 2 PROTIV i 4 SUZDRŽANA donosi
ZAKLJUČAK
1. Vijeće Gradske četvrti Trešnjevka – jug je razmatralo dopis Gradskog ureda za gospodarstvo, energetiku i zaštitu okoliša kojim se dostavlja očitovanje Zagrebačkog holdinga d.o.o., Podružnice Čistoća vezano za mogućnost postave podzemnih spremnika u ulici Županići i ulici Petrine.
2. Vijeće traži stručno mišljenje Gradskog ureda za prostorno uređenje, izgradnju Grada, graditeljstvo, komunalne poslove i promet o mogućnosti ugradnje navedenih podzemnih spremnika vezano za moguća infrastrukturna ograničenja ili namjenu prostora za obje dostavljene i ponuđene lokacije: k.č.br. 6432/4 k.o. Rudeš, način upotrebe: ULICA i k.č.br. 6266/39 k.o. Rudeš, način upotrebe: PRIRODNO NEPLODNO ZEMLJIŠTE.
3. Zaključak dostaviti Marku Šoštaru, Gradskom uredu za prostorno uređenje, izgradnju Grada, graditeljstvo, komunalne poslove i promet, Gradskom uredu gospodarstvo, energetiku i zaštitu okoliša, Zagrebačkom holdingu d.o.o., Podružnici Čistoća te Gradskom uredu za mjesnu samoupravu.
Ad. 9. Izgradnja dodatnog parkirališta u Ulici Hrvatskog sokola na k.č.br. 6266/37 k.o. Rudeš
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu. U raspravi sudjeluje Goran Katavić.
Nakon rasprave Vijeće uz 15 glasova ZA i 4 SUZDRŽANA donosi
ZAKLJUČAK
1. Vijeće Gradske četvrti Trešnjevka – jug je razmatralo dopis Gradskog ureda za mjesnu samoupravu vezano uz izgradnju novog parkirališta u Ulici Hrvatskog sokola na k.č.br. 6266/37 k.o. Rudeš.
2. Vijeće traži očitovanje Rekreacijsko športskog centra Jarun vezano za mogućnost izgradnje parkirališta na k.č.br. 6266/37 k.o. Rudeš pošto se čestica nalazi unutar RŠC Jarun.
3. Zaključak dostaviti Rekreacijsko športskom centru Jarun, Gradskom uredu za mjesnu samoupravu i Vijeću Gradske četvrti Trešnjevka-jug.
Ad. 10. Postavljanje lunaparka „Berto“ na lokaciji Ulica Marice Barić k.č.br. 3033/1 k.o. Rudeš
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu. U raspravi sudjeluju Goran Katavić i Danijel Samaržija.
Nakon rasprave Vijeće uz 13 glasova ZA, 1 PROTIV i 5 SUZDRŽANA donosi
ZAKLJUČAK
1. Vijeće Gradske četvrti Trešnjevka – jug je razmatralo zahtjev lunaparka „Berto“ u kojem se predlaže nova lokacija za postavljanje luna parka na području Gradske četvrti Trešnjevka – jug u Ulici Marice Barić, k.č.br. 3033/1 k.o. Rudeš.
2. Vijeće prihvaća mišljenje Vijeća Mjesnog odbora Jarun te nije suglasno sa postavljanjem luna parka na navedenoj lokaciji.
3. Zaključak dostaviti Gradskom uredu za prostorno uređenje, izgradnju Grada, graditeljstvo, komunalne poslove i promet te Gradskom uredu za mjesnu samoupravu.
Ad. 11. Uklanjanje parkovne opreme u Dobranićevoj 2-10
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu. U raspravi sudjeluje Goran Katavić.
Nakon rasprave Vijeće uz 8 glasa ZA, 8 PROTIV i 3 SUZDRŽANA nije prihvatilo prijedlog zaključka o davanju pozitivnog mišljenja na predmetni materijal.
Ad. 12. Uređenje k.č.br. 5990 k.o. Vrapče po zahtjevu udruge Zeleni Vrbani
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu. U raspravi sudjeluju: Ankica Kosovec – Krželj, Nenad Ljubić i Tomislav Branđolica.
Nakon rasprave Vijeće uz 14 glasa ZA, 3 PROTIV i 2 SUZDRŽANA donosi
ZAKLJUČAK
1. Vijeće Gradske četvrti Trešnjevka – jug je razmatralo prijedlog udruge Zeleni Vrbani vezano za uređenje zelene površine k.č.br. 5990 k.o. Vrapče.
2. Vijeće prihvaća mišljenje Vijeća Mjesnog odbora Vrbani te nije suglasno s prijedlogom uređenja zelene površine k.č.br. 5990 k.o. Vrapče po prijedlogu udruge Zeleni Vrbani.
3. Zaključak dostaviti udruzi Zeleni Vrbani i Gradskom uredu za mjesnu.
OBRAZLOŽENJE
Vijeće Mjesnog odbora je na 37. sjednici održanoj 26. studenoga 2019. raspravljalo o uređivanju predmetne k.č.br. 5990 k.o. Vrapče te je donijelo zaključak KLASA: 026-02/19-002/2325, URBROJ: 251-06-11-1506-19-15 kojim se predlaže da Gradski ured za prostorno uređenje, izgradnju Grada, graditeljstvo, komunalne poslove i promet uredi navedenu parcelu u 2020. godini. Sjednici su prisustvovali predstavnici građanske platforme 1POSTOZAGRAD.
Obzirom da prijedlog uređenja parcele k.č.br. 5990 k.o. Vrapče nije uvršten u programe Gradskog ureda za prostorno uređenje, izgradnju Grada, graditeljstvo, komunalne poslove i promet Vijeće Mjesnog odbora Vrbani na 45. sjednici održanoj 7. srpnja 2020. donosi zaključak KLASA: 026-02/20-002/1271, URBROJ: 251-06-11-1506-13 kojim se daju smjernice dogovorene sa zainteresiranim građanima za uređivanje predmetne površine koje se dostavljaju Vijeću Gradske četvrti.
Izrada projekta uređenja k.č.br. 5990 k.o. Vrapče je naručena temeljem gore navedenih zaključaka i osiguranih sredstava u Planu komunalnih aktivnosti Gradske četvrti Trešnjevka – jug u 2020. od strane ovlaštenog krajobraznog arhitekta te je pribavljeno pozitivno mišljenje na projekt nadležnog Gradskog ureda za prostorno uređenje, izgradnju Grada, graditeljstvo, komunalne poslove i promet, Odsjeka za zelene površine.
Temeljem projekta je pribavljena procjena troškova radova te je Vijeće Mjesnog odbora uvrstilo akciju uređenja k.č.br. 5990 k.o. Vrapče u sam vrh prioriteta za 2021. Odbor za komunalne akcije je temeljem prijedloga prioriteta vijeća mjesnih odbora izradilo Prijedlog plana komunalnih aktivnosti Gradske četvrti u 2021. koji je na 50. sjednici Vijeća Gradske četvrti održanoj 4. veljače 2021. usvojen.
Ad. 13. Uvrštavanje svakodnevnog čišćenje naselja Vrbani III u redoviti program čišćenja po zahtjevu potpredsjednice Vijeća Darije Hrgović
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu. U raspravi sudjeluje Nenad Ljubić.
Nakon rasprave Vijeće uz 17 glasa ZA i 2 SUZDRŽANA donosi
ZAKLJUČAK
1. Vijeće Gradske četvrti Trešnjevka – jug je razmatralo prijedlog Vijeća Mjesnog odbora Vrbani da se u redovan program održavanja uvrsti svakodnevno čišćenje naselje Vrbani III.
2. Vijeće traži troškovnik vezano za dodatne troškove koji bi nastali svakodnevnim čišćenjem naselja Vrbani III, a kako bi predstavnici građana u novom mandatu mogli odlučiti hoće li se smanjiti iznos predviđen za plan komunalnih aktivnosti kako bi se povećala raspoloživa sredstva za program održavanja.
3. Zaključak dostaviti Zagrebačkom holdingu d.o.o., Podružnici Čistoća i Gradskom uredu za mjesnu.
Ad. 14. Zakup zemljišta:
a) dio k.č.br. 5517/1 k.o. Rudeš
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće uz 17 glasa ZA i 2 SUZDRŽANA donosi
Z A K LJ U Č A K
o očitovanju o zakupu zemljišta oznake
k.č.br. 5517/1 k.o. Rudeš 
1. Gradski ured za upravljanje imovinom Grada zatražilo je očitovanje Vijeća vezano uz zahtjev Marija Buljata kojim se traži zakup neizgrađenog građevinskog zemljišta oznake dio k.č.br. 5517/1 k.o. Rudeš, namjena poljoprivredna obrada.
2. Vijeće nije suglasno s davanjem predmetnog zemljišta u zakup već se traži uređivanje cijele k.č.br. 5517/1 k.o. Rudeš, i susjedne k.č.br. 5517/2 i 5517/3 obje k.o. Rudeš te k.č.br. 6419/1, 6419/3 i 6419/4 sve k.o. Trešnjevka, u gradske vrtove kako bi se potom isti dali na korištenje građanima.
3. Zaključak dostaviti Gradskom uredu za upravljanje imovinom Grada, Gradskom uredu za poljoprivredu, te Gradskom uredu za mjesnu samoupravu.
b) dio k.č.br. 2693/1 k.o. Rudeš
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće uz 17 glasa ZA i 2 SUZDRŽANA donosi
Z A K LJ U Č A K
o očitovanju o zakupu zemljišta oznake
k.č.br. 2693/1 k.o. Rudeš 
1. Gradski ured za upravljanje imovinom Grada zatražilo je očitovanje Vijeća vezano uz zahtjev Željka Čopa kojim se traži zakup neizgrađenog građevinskog zemljišta oznake k.č.br. 2693/1 k.o. Rudeš, parkirališne namjene.
2. Vijeće nije suglasno s davanjem predmetnog zemljišta u zakup.
3. Zaključak dostaviti Gradskom uredu za upravljanje imovinom Grada, Gradskom uredu za poljoprivredu, te Gradskom uredu za mjesnu samoupravu.
c) dio k.č.br. 5505 k.o. Trešnjevka
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće uz 11 glasa ZA, 2 PROTIV i 6 SUZDRŽANIH donosi
Z A K LJ U Č A K
o očitovanju o zakupu zemljišta oznake
5505 k.o. Trešnjevka
1. Gradski ured za upravljanje imovinom Grada zatražio je očitovanje Vijeća Gradske četvrti Trešnjevka - jug vezano uz zahtjev Kristijana Palića kojim se traži u zakup neizgrađeno građevinsko zemljište oznake k.č.br. 5505 k.o. Trešnjevka, za parkirališnu namjenu.
2. Vijeće je suglasno s davanjem predmetnog zemljišta u zakup.
3. Zaključak dostaviti Gradskom uredu za upravljanje imovinom Grada, te Gradskom uredu za mjesnu samoupravu.
d) dio k.č.br. 5476/1 k.o. Trešnjevka
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće uz 18 glasa ZA i 1 SUZDRŽANIM donosi
Z A K LJ U Č A K
o očitovanju o zakupu zemljišta oznake
5476/1 k.o. Trešnjevka
1. Gradski ured za upravljanje imovinom Grada zatražio je očitovanje Vijeća Gradske četvrti Trešnjevka - jug vezano uz zahtjev Mladena Sobjeslavskog kojim se traži u zakup neizgrađeno građevinsko zemljište oznake k.č.br. 5476/1 k.o. Trešnjevka, za parkirališnu namjenu.
1. Vijeće prihvaća planove Vijeća Mjesnog odbora Knežija te nije suglasno s davanjem predmetnog zemljišta u zakup.
1. Zaključak dostaviti Gradskom uredu za upravljanje imovinom Grada te Gradskom uredu za mjesnu samoupravu.
Ad. 15. Ostali nespomenuti rashodi poslovanja za 2021.:
a) Kocka - Dan športa i rekreacije u Prečkom - Dan državnosti
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te predaje riječ Goranu Kataviću u ime Odbora za financije i ostale nespomenute rashode. Predsjednik otvara raspravu.
Bez rasprave Vijeće uz 17 glasa ZA i 2 SUZDRŽANA donosi
Z A K LJ U Č A K
o odobrenju korištenja sredstava
1. Vijeće odobrava korištenje sredstava iz Razdjela Proračuna Grada Zagreba 0502 Pozicije 129-3299 „Ostali nespomenuti rashodi poslovanja“ Vijeća Gradske četvrti Trešnjevka - jug u svrhu financiranja nabave pehara s natpisom Vijeća Gradske četvrti Trešnjevka - jug za najbolje natjecatelje u sklopu aktivnosti obilježavanja 9. Dana športa i rekreacije u Prečkom i  Dana Državnosti Republike Hrvatske, koji će se održati 29. i 30. svibnja 2021. na području Mjesnog odbora Prečko, prema ponudi tvrtke BRODIĆ PROMET d.o.o., u iznosu do 3.000,00 kuna.
2. Ovaj se zaključak dostavlja Gradskom uredu za mjesnu samoupravu na postupanje.

Bez rasprave Vijeće uz 16 glasa ZA i 3 SUZDRŽANA donosi

Z A K LJ U Č A K
o odobrenju korištenja sredstava
1. Vijeće odobrava korištenje sredstava iz Razdjela Proračuna Grada Zagreba 0502 Pozicije 129-3299 „Ostali nespomenuti rashodi poslovanja“ Vijeća Gradske četvrti Trešnjevka - jug u svrhu financiranja nabave nogometnih lopti potrebnih za održavanje  natjecanja u sklopu aktivnosti obilježavanja 9. Dana športa i rekreacije u Prečkom i  Dana Državnosti Republike Hrvatske, koji će se održati 29. i 30. svibnja 2021. na području Mjesnog odbora Prečko, prema ponudi tvrtke ARBITROR šport d.o.o., u iznosu do 1.600,00 kuna.
2. Ovaj se zaključak dostavlja Gradskom uredu za mjesnu samoupravu na postupanje.
b) Biram sport!
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te predaje riječ Goranu Kataviću u ime Odbora za financije i ostale nespomenute rashode. Predsjednik otvara raspravu.
Bez rasprave Vijeće uz 18 glasa ZA i 1 SUZDRŽANIM donosi
Z A K LJ U Č A K
o odobrenju korištenja sredstava
1. Vijeće odobrava korištenje sredstava iz Razdjela Proračuna Grada Zagreba 0502 Pozicije 129-3299 „Ostali nespomenuti rashodi poslovanja“ Vijeća Gradske četvrti Trešnjevka - jug u svrhu financiranja najma ekoloških WC-a, potrebnih zbog okupljanja većeg broja ljudi u svrhu sudjelovanja u aktivnostima humanitarne manifestacije “Biram sport!“ koja će se održavati na igralištu Osnovne škole Ivana Meštrovića, Ulica Martina Pušteka 1, u razdoblju od 19. do 26. lipnja 2021., prema ponudi tvrtke ILIRIC - EKO d.o.o., u iznosu do 1.300,00 kuna.
2. Ovaj se zaključak dostavlja Gradskom uredu za mjesnu samoupravu na postupanje.

Bez rasprave Vijeće uz 15 glasa ZA i 4 SUZDRŽANA donosi

Z A K LJ U Č A K
o odobrenju korištenja sredstava
1. Vijeće odobrava korištenje sredstava iz Razdjela Proračuna Grada Zagreba 0502 Pozicije 129-3299 „Ostali nespomenuti rashodi poslovanja“ Vijeća Gradske četvrti Trešnjevka - jug u svrhu financiranja nabave pehara za najbolje natjecatelje u sklopu aktivnosti humanitarne manifestacije “Biram sport!“ koja će se održavati na igralištu Osnovne škole Ivana Meštrovića, Ulica Martina Pušteka 1, u razdoblju od 19. do 26. lipnja 2021., prema ponudi tvrtke BRODIĆ PROMET d.o.o., u iznosu do 3.600,00 kuna.
2. Ovaj se zaključak dostavlja Gradskom uredu za mjesnu samoupravu na postupanje.

Bez rasprave Vijeće uz 17 glasa ZA i 2 SUZDRŽANA donosi

Z A K LJ U Č A K
o odobrenju korištenja sredstava
1. Vijeće odobrava korištenje sredstava iz Razdjela Proračuna Grada Zagreba 0502 Pozicije 129-3299 „Ostali nespomenuti rashodi poslovanja“ Vijeća Gradske četvrti Trešnjevka - jug u svrhu financiranja nabave nogometnih lopti potrebnih za održavanje  natjecanja u sklopu aktivnosti humanitarne manifestacije “Biram sport!“ koja će se održavati na igralištu Osnovne škole Ivana Meštrovića, Ulica Martina Pušteka 1, u razdoblju od 19. do 26. lipnja 2021., prema ponudi tvrtke ARBITROR šport d.o.o., u iznosu do 1.600,00 kuna.
2. Ovaj se zaključak dostavlja Gradskom uredu za mjesnu samoupravu na postupanje.

[bookmark: _GoBack]Bez rasprave Vijeće uz 12 glasa ZA i 7 SUZDRŽANA donosi
Z A K LJ U Č A K
o odobrenju korištenja sredstava
1. Vijeće odobrava korištenje sredstava iz Razdjela Proračuna Grada Zagreba 0502 Pozicije 129-3299 „Ostali nespomenuti rashodi poslovanja“ Vijeća Gradske četvrti Trešnjevka - jug u svrhu financiranja najma rasvjete potrebne za odvijanje aktivnosti humanitarne manifestacije “Biram sport!“ koja će se održavati na igralištu Osnovne škole Ivana Meštrovića, Ulica Martina Pušteka 1, u razdoblju od 19. do 26. lipnja 2021., prema ponudi obrta MAGLARIUM, u iznosu do 6.000,00 kuna.
2. Ovaj se zaključak dostavlja Gradskom uredu za mjesnu samoupravu na postupanje.
Ad. 16. Aktivnosti na prostoru potoka Črnomerec
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te predaje riječ Tomislavu Dumančiću ispred Gradskog ureda za strategijsko planiranje i razvoj Grada.

Ad. 17. Pitanja, prijedlozi i obavijesti
Član Vijeća Nenad Ljubić predlaže da se tableti koje koriste članovi Vijeća poklone djeci na Banovini.
Predsjednik Vijeća Danijel Samaržija odgovara da će se ispitati takva mogućnost.
Budući da više nitko ne traži riječ, predsjednik zaključuje sjednicu.
Dovršeno u 18:20 sati.

KLASA: 026-02/21-001/108
URBROJ: 251-06-11-15-21-5
Zagreb, 15. ožujka 2021.

Zapisnik vodila:
Marijana Hrestak, univ. spec.	

Predsjednik
Vijeća Gradske četvrti
Trešnjevka - jug

Danijel Samaržija

